Държавен вестник, бр. 37, 2010 г., стр. 33

БРОЙ  37	
Д Ъ Р Ж А В Е Н  В Е С Т Н И К 	
СТР.  33  
6. Всеки арбитражен съд, конституиран съ­
гласно разпоредбите на този анекс, съставя свои 
процедурни правила.
7. Решенията на арбитражния съд както от 
процедурен характер, така и по същество, се вземат 
с мнозинство от гласовете на неговите членове.
8. Съдът може да предприеме всички необхо­
дими мерки за установяване на фактите.
9. Страните по спора улесняват работата на 
арбитражния съд, по-специално използвайки всички 
средства на тяхно разположение, като:
(a)предоставят на съда всички уместни доку­
менти, условия и информация;
(b)при необходимост позволяват на съда да 
призове свидетели и експерти и да изслуша тех­
ните доказателства.
10. Страните и арбитрите защитават конфиден­
циалността на всяка информация, която получават 
поверително по време на делото в арбитражния съд.
11. Арбитражният съд може по молба на една от 
страните да препоръча временни мерки за защита. 
12. Ако една от страните не се яви пред арби­
тражния съд или не участва в разглеждането на 
делото, другата страна може да поиска от съда да 
продължи делото и да произнесе окончателното 
си решение. Отсъствието на една от страните или 
неуспех при защитата є в разглеждането на делото 
не пред­ставлява пречка за хода на разглеждането. 
Преди произнасяне на окончателното решение 
арбитражният съд следва да се увери, че искът е 
фактически и юридически обоснован.
13. Арбитражният съд може да изслушва на­
срещни искове, възникващи непосредствено от 
съществото на спора, и да се произнася по тях.
14. Освен ако арбитражният съд не реши друго 
поради конкретните обстоятелства около спора, 
разходите на съда, включително заплаща­нето на 
неговите членове, се поемат солидарно от страните 
по спора. Съдът регистрира всички свои разходи 
и представя окончателния им отчет на страните.
15. Всяка страна по този протокол, която има 
интерес от правен характер към предмета на спора и 
която може да бъде засегната от решението по него, 
може да участва в делото със съгласието на съда.
16. Арбитражният съд се произнася в срок пет 
месеца след датата, на която е създа­ден, освен 
ако не счете за необходимо да удължи срока за 
период не по-дълъг от пет месеца.
17. Решението на арбитражния съд се придру­
жава от мотиви. То е окончателно и задъл­жително 
за страните по спора. Решението се съобщава от 
арбитражния съд на страните по спора и на се­
кретариата. Секретариатът изпраща информацията 
до всички страни по протокола.
18. Всеки спор, който може да възникне меж­
ду страните по отношение на тълкуването или 
изпълнението на решението, може да се внесе от 
всяка от страните пред арбитражния съд, който 
е взел това решение, или пред друг арбитражен 
съд, конституиран за целта по същия начин, по 
който е конституиран и първият.
3960
МИНИСТЕРСТВО
НА ЗДРАВЕОПАЗВАНЕТО
ПРАВИЛНИК 
за дейността и организацията на работа на 
Център „Фонд за лечение на деца“
Г л а в а  п ъ р в а
ОБЩИ ПОЛОЖЕНИЯ 
Чл. 1. С правилника се уреждат дейността и 
организацията на работа на Център „Фонд за 
лечение на деца“, наричан по-нататък „фонда“.
Чл. 2. Фондът е юридическо лице по чл. 60, 
ал. 1 от Закона за администрацията и е вто­
ростепенен разпоредител с бюджетни кредити 
към министъра на здравеопазването.
Чл. 3. (1) Фондът осъществява следните 
дейности:
1. организационно и финансово подпомага 
български граждани на възраст до 18 години, 
които се нуждаят от: 
а) диагностични и лечебни процедури, които 
не могат да бъдат извършени своевременно или 
за които няма условия за извършването им в 
Република България;
б) лечение на редки заболявания, което 
не се заплаща от републиканския бюджет и 
е извън обхвата на задължителното здравно 
осигуряване;
в) неразрешени за употреба в Република 
България лекарствени продукти при спазва­
не на условията и реда, определени за тях с 
наредба на министъра на здравеопазването 
по чл. 9, ал. 1 от Закона за лекарствените 
продукти в хуманната медицина, когато лече­
нието на пациента е започнало със средства, 
предоставени от фонда;
г) медицински изделия, посочени в списък 
на фонда, които не могат да бъдат осигурени 
в Република България или които не се финан­
сират от Националната здравноосигурителна 
каса (НЗОК) в рамките на планирано лечение 
в страната по клинични пътеки, с изключение 
на медицински изделия, помощни средства, 
съоръжения и приспособления, осигурявани 
по реда на Закона за интеграция на хората с 
увреждания;
д) високоспециализирани медицински апа­
рати и уреди за индивидуална употреба от 
пациента в случаите, когато тяхната липса е 
причина за невъзможността да се извършва 
адекватно лечение на пациента в Република 
България;
2. организира и финансира участието на 
чуждестранни медицински специалисти в ди­
агностични и лечебни процедури на лицата по 
т. 1 в Република България в случаите, когато 
няма български медицински специалисти в 
съответната област и/или това е необходимо 
за лечебния процес;